Document ID: 31990R3491

ΚΑΝΟΝΙΣΜΟΣ ( ΕΟΚ ) αριθ . 3491/90 ΤΟΥ ΣΥΜΒΟΥΛΙΟΥ της 26ης Νοεμβρίου 1990 για τις εισαγωγές ρυζιού καταγωγής Μπαγκλαντές
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι η Κοινότητα ανέλαβε την υποχρέωση, επ' ευκαιρία της ενδιάμεσης εξέτασης στα πλαίσια του Uruguay Round, να προσφέρει προτιμησιακό καθεστώς κατά την εισαγωγή ρυζιού που κατάγεται από τις λιγότερο αναπτυγμένες χώρες, εκτός από τα κράτη ΑΚΕ, οι οποίες εξεδήλωσαν το ενδιαφέρον τους και αναφέρονται στο παράρτημα V του κανονισμού ( ΕΟΚ ) αριθ . 4258/88 του Συμβουλίου της 19ης Δεκεμβρίου 1988 περί εφαρμογής των γενικευμένων δασμολογικών προτιμήσεων κατά το έτος 1989 για ορισμένα γεωργικά προϊόντα, καταγωγής αναπτυσσομένων χωρών ( 1 )-
ότι το προτιμησιακό καθεστώς κατά την εισαγωγή, που αποτελεί αντικείμενο της προσφοράς που απευθύνθηκε στις λιγότερο αναπτυγμένες χώρες, αφορά μείωση της εισφοράς κατά την εισαγωγή στην Κοινότητα, εντός των ορίων των ποσοτήτων που εισάγει συνήθως η Κοινότητα, υπό τον όρο ότι έχει εισπραχθεί από τη χώρα εξαγωγής δασμός κατά την εξαγωγή ύψους που αντιστοιχεί στη μείωση -
ότι, μεταξύ των χωρών στις οποίες απευθύνθηκε η προσφορά, το Μπαγκλαντές απάντησε ότι ενδιαφέρεται για την ανάπτυξη εμπορικών συναλλαγών στον τομέα του ρυζιού -
ότι, χάρη στη χρήση ενός πιστοποιητικού καταγωγής, τα οφέλη αυτού του προτιμησιακού καθεστώτος θα μπορούσαν να περιοριστούν μόνο στο προϊόν που κατάγεται από το Μπαγκλαντές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
1 . Για τις εισαγωγές καταγωγής Μπαγκλαντές και εντός του ορίου των ποσοτήτων που προβλέπονται στο άρθρο 2, η εισφορά κατά την εισαγωγή του ρυζιού που υπάγεται στους κωδικούς ΣΟ 1006 10 ( με εξαίρεση τον κωδικό ΣΟ 1006 10 10 ), ΣΟ 1006 20 και ΣΟ 1006 30, ισούται με την εισφορά που επιβάλλεται κατά τις εισαγωγές προελεύσεως τρίτων χωρών, μειωμένη :
α ) για το ρύζι paddy που υπάγεται στον κωδικό ΣΟ 1006 10, με εξαίρεση τον κωδικό ΣΟ 1006 10 10 :
- κατά 50 %
και
- κατά ποσό 3,6 Ecu -
β ) για το αποφλοιωμένο ρύζι που υπάγεται στον κωδικό ΣΟ 1006 20 :
- κατά 50 %
και
- κατά ποσό 3,6 Ecu -
γ ) για το ημιλευκασμένο ρύζι και το λευκασμένο ρύζι που υπάγονται στον κωδικό ΣΟ 1006 30 :
- κατά το ποσό προστασίας της βιομηχανίας που αναφέρεται στο άρθρο 14 παράγραφος 3 του κανονισμού ( ΕΟΚ ) αριθ . 1418/76 ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 1806/89 ( 3 ), που μετατρέπεται στην περίπτωση του ημιλευκασμένου ρυζιού, συναρτήσει του συντελεστού μετατροπής του λευκασμένου ρυζιού σε ημιλευκασμένο που αναφέρεται στο άρθρο 19 στοιχείο α ) τρίτη περίπτωση του εν λόγω κανονισμού,
- κατά 50 %
και
- κατά ποσό 5,4 Ecu .
2 . Η παράγραφος 1 εφαρμόζεται :
- στις εισαγωγές για τις οποίες ο εισαγωγέας προσκομίζει την απόδειξη ότι έχει εισπραχθεί από τη χώρα εξαγωγής δασμός κατά την εξαγωγή ύψους που αντιστοιχεί στη μείωση που αναφέρεται στην εν λόγω παράγραφο,
- στο προϊόν για το οποίο η αρμόδια αρχή της χώρας εξαγωγής εξέδωσε πιστοποιητικό καταγωγής .
Άρθρο 2
1 . Η μείωση της εισφοράς που προβλέπεται στο άρθρο 1 περιορίζεται, ανά ημερολογιακό έτος, σε ποσότητα ισοδύναμη με 4 000 τόνους αποφλοιωμένου ρυζιού .
Η μετατροπή των ποσοτήτων που αναφέρονται σε άλλα στάδια βιομηχανικής επεξεργασίας του ρυζιού από το αποφλοιωμένο ρύζι γίνεται με εφαρμογή των συντελεστών μετατροπής που αναφέρονται στο άρθρο 1 του κανονισμού ( ΕΟΚ ) αριθ . 467/67/ΕΟΚ ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2325/88 ( 5 ).
2 . Η επιτροπή αναστέλλει την εφαρμογή του άρθρου 1 μόλις διαπιστώσει ότι, κατά τη διάρκεια του τρέχοντος έτους, οι εισαγωγές που έχουν επωφεληθεί των διατάξεων του εν λόγω άρθρου έχουν φθάσει τον όγκο που αναφέρεται στην παράγραφο 1 .
Άρθρο 3
Οι λεπτομέρειες εφαρμογής του παρόντος κανονισμού καθορίζονται σύμφωνα με τη διαδικασία που προβλέπεται στο άρθρο 27 του κανονισμού ( ΕΟΚ ) αριθ . 1418 /76 .
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από 1ης Νοεμβρίου 1990 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 26 Νοεμβρίου 1990 .

Labels: 3
17
18